په فرانس کې حمله کونکي د چاقو په ګزارونو پولیس افسره ووژله
د فرانس صدر اېمېنول مېکران په ټوېټر پېغام کې وویل چې قوم د وژل شوې پولیس افسر، د هغې کورنۍ او د هغې د پولیس همکارانو ترڅنګ ولاړ دی. هغه وویل د "اسلامي ترهګرۍ" خلاف جنګ کې به ماتی نه مني
واشنګټن — په فرانس کې یو تن د چاقو په ګزارونو د پولیس يوه انتظامي افسره وژلي، پولیس حمله کوونکی په ډوزو وژلی او د ای اېف پي خبري ادارې ترمخه د حملې په وخت دغه تن د الله اکیر نعرې پورته کولې. چارواکو وویل د حملې تحقیقات به د ترهګرۍ په څېر کولی شي ا و د فرانس صدر وویل "اسلامي ترهګرۍ" د جمعې د ورځې دغه حمله د فرانس سرښار پېرس په جنوب مغرب کې ۶۰ کلومېټره په فاصله کې په رېمبولی یا غابودي کې شوي ده. پولیس ویلي ۳۶ کلن حمله کوونکی د تیونس شهري و چې په فرانس کې اوسېدلو. د ای اېف پي ترمخه پولیس د حمله کوونکي په اړه د مخکې نه څه معلومات نه لرل او چارواکو هغه د کوم مشکوک تن په څیر نه پېژندلو. په حمله کې وژل شوي ۴۹ کلنه مېرمن د پولیس انتظامي افسره وي او د غرمې ډوډۍ نه وروسته کار ته بېرته ورتلله چې د تاڼې نه بهر پې حمله وشوه. د ای اېف پي رپورټ وايي حمله کوونکي د پولیس افسرې په مرۍ (ستونې) د چاقو ګزارونه وکړل او عېني شاهدینو وویل چې د برید په وخت دغه تن د الله اکبر نعرې کولې. فرانسېسي چارواکو وویل د واقعې تحقیقات به د ترهګرۍ د حملې په څېر کولی شي. د فرانس صدر اېمېنول مېکران په ټوېټر پېغام کې وویل چې قوم د وژل شوې پولیس افسرې، د هغې کورنۍ او د هغې د پولیس همکارانو ترڅنګ ولاړ دی. هغه وویل د "اسلامي ترهګرۍ" خلاف جنګ کې به ماتی نه تسلیموي. ای اېف پي په خپل رپورټ کې وویل شپږ میاشتې وړاندې د فرانس په دغه سیمه کې یو "اسلامي" وسله ولا د سکول د یو استاذ سر غوڅ ګړی و او په تېرو څو کلونو کې د اسلامي والو په حملو کې ۲۵۰ کسان په فرانس کې وژل شوي دي.